Manchester United FC

Manchester United Football Club on englantilainen jalkapalloseura. Joukkueen kotipaikka on Old Trafford, Traffordissa. Kotiottelunsa se pelaa Old Trafford -stadionilla, jonne mahtuu 76 212 katsojaa. Seura on Englannin jalkapallon historian menestynein. Se on voittanut liigamestaruuden 20 kertaa, FA Cupin 13 kertaa, liigacupin kuudesti, Euroopan cupin (nyk. Mestarien liiga) kolmesti, Cup-voittajien cupin ja UEFA Super Cupin kerran. Manchester United oli ensimmäinen englantilaisjoukkue, joka voitti Euroopan cupin. Maailmanlaajuisesti seuralla on 330 miljoonaa kannattajaa. Alex Ferguson voitti seurassa 38 pokaalia mukaan lukien 13 Valioliiga-mestaruutta, viisi FA Cupia ja kaksi Mestarien liigan mestaruutta vuosina 1986–2008. Ferguson jäi eläkkeelle vuonna 2013, jolloin hänen seuraajakseen palkattiin David Moyes. Moyes valmensi joukkuetta vain 10 kuukautta ennen potkujaan, minkä jälkeen seuran valmentajaksi palkattiin Louis van Gaal. Hollantilainen teki kolmen vuoden sopimuksen seuran kanssa, mutta valmensi niistä vain kaksi ennen potkujaan toukokuussa 2016. Tämän jälkeen José Mourinho aloitti seuran päävalmentajana. Kaudella 2010–2011 United nousi mestaruudellaan Liverpoolin ohi maan menestyneimmäksi seuraksi. Seuran omistaa Glazerin perhe. Manchester United oli vuonna 2023 Forbesin listauksessa maailman 13. arvokkain urheiluseura 6 miljardin dollarin arvolla. == Historia == === Alkuvuodet (1878–1945) === Seura perustettiin vuonna 1878 ja se tunnettiin alun perin nimellä Newton Heath Lancashire & Yorkshire Railway Football Club (Newton Heath L&YR; FC). Pelipaidan värit olivat silloin vihreä ja kulta. Pelipaikkana toimi pieni ja raihnas kenttä North Road, joka sijaitsi lähellä nykyistä Manchester Piccadilly -rautatieasemaa. Vuonna 1885 Newton Heath muuttui ammattilaisjoukkueeksi ja kolmen vuoden kuluttua joukkue hyväksyttiin Football Alliance -liigaan. Newton Heath pelasi kolme kautta Football Alliancessa, kunnes vuonna 1892 tapahtuneen pääsarjan laajennuksen ansiosta seura pääsi 16 joukkueen pääsarjaan kaudeksi 1892–1893. Seura katkaisi välinsä rautatieyhtiöön ja julistautui itsenäiseksi yhtiöksi. A.H. Albut valittiin joukkueen sihteeriksi (manageriksi) ja ensimmäisen ottelunsa Heathens pelasi 3. syyskuuta 1892 Blackburnia vastaan. 4–3 tappioon päättyneessä ottelussa Robert Donaldson teki ensimmäisen pääsarjamaalin seuran historiassa. Ensimmäisellä kaudella Newton Heath säilytti vaivoin paikkansa 1. divisioonassa, se jäi sarjan viimeiseksi mutta voitti Small Heathin testiottelun uusinnassa. Paljon valituksia olosuhteista saanut North Road toimi seuran kenttänä aina vuoteen 1893 saakka, kunnes uudeksi kentäksi tuli Claytonin esikaupunkialueella sijaitseva Bank Street. Toisella pääsarjakaudellaan 1893–1894 Newton Heath putosi 2. divisioonaan. Joukkue jäi kaudella sarjan viimeiseksi 14 pisteellä, viisi pistettä perässä toiseksi viimeiseksi sijoittunutta Darwen FC:tä. Manchester Cityn varjossa ollut Newton Heath pelasi vuosia maansa 2. divisioonassa, ollen kuitenkin muutaman kerran lähellä nousua. Seuran historian alku ei ollut lupaava eikä menestyksestä ollut tietoakaan. Seuran johto päätti pitää markkinat rahankeruuta varten. Markkinat eivät kuitenkaan tuottaneet juurikaan mitään. Seuran ”pelastuminen” olikin aika onnekas: Newton Heathin kapteenin Harry Staffordin bernhardilaiskoira karkasi markkinoiden aikana ja löytyi myöhemmin kaupungin keskustasta, josta löytäjä myi koiran eteenpäin Henry Daviesille. Liikemies Davies alkoi katua myöhemmin ostoaan ja alkoi etsiä oikeaa omistajaa. Lopulta Davies sai palautettua koiran Staffordille ja lupasi kaiken lisäksi antaa huomattavan rahainvestoinnin seuralle. Daviesista tuli myös seuran puheenjohtaja. Uusi alku seurassa vaati myös nimen vaihtoa, joka kuvastaisi raikkaampaa uutta nousua. Manchester Central ja Manchester Celtic olivat varteenotettavia ehdotuksia, kunnes italialainen siirtolainen Louis Rocca sanoi: ”Herrat, miksemme kutsu itseämme Manchester Unitediksi?” Nimi muuttui ja Manchester United perustettiin virallisesti 26. huhtikuuta 1902. Nimenvaihdon yhteydessä Davies vaihtoi pelipaidan väriksi punaisen ja valkoisen, jotka ovat vielä nykyäänkin seuran pelipaidan värit. Ernest Mangnall palkattiin uudeksi sihteeriksi James Westin tilalle 28. syyskuuta 1902. Magnall otti tehtäväkseen nostaa United maan korkeimmalle pääsarjatasolle 1. divisioonaan. Ensimmäinen ponnistus tuotti 2. divisioonassa sijoituksen viides. Magnallia ei viides sija tyydyttänyt ja hän uskoi joukkueen kaipaavan uusia kasvoja ja palkkasi joukkueeseen uusia pelaajia, muun muassa maalivahti Harry Mogerin, puolustukseen Dick Duckworthin ja John Pickenin. Suurimman vaikutuksen häneen teki kuitenkin Charlie Roberts, jonka hän hankki huhtikuussa 1904 Grimsby Townista, ennätyshintaan 750 puntaa. Kaudella 1903–1904 United sijoittui kolmanneksi jääden vain yhden pisteen päähän noususta. Lopulta kaudella 1905–1906 United sijoittui toiseksi ja nousi pääsarjaan. Ensimmäisellä liigakaudellaan joukkue sijoittui kahdeksanneksi. Ensimmäistä liigamestaruutta punaiset pääsivät juhlimaan vuonna 1908. Ennen mestaruutta Manchester City oli rikkonut Englannin jalkapalloliiton sääntöjä ja Unitedin paikalliskilpailija sai 250 punnan sakot ja joukkueesta 18 pelaaja ei saanut tulevaisuudessa edustaa Citya. Manchester United käytti tilaisuuttaan hyväksi ja hankki Citystä Billy Meredithin (”Walesin taikuri”) ja Sandy Turnbullin. Meredith ja Turnbull olivatkin tärkeässä osassa Unitedin mestaruusjoukkueessa. United voitti kaudella mestaruuden ylivoimaisesti: se keräsi 52 pistettä ja jätti toiseksi sijoittuneen Aston Villan yhdeksän pisteen päähän. Seuraavallakin kaudella United jatkoi voittojen parissa voittaen Charity Shieldin ja FA Cupin. Meredith ja Turnball olivat jälleen ratkaisevassa osassa kauden aikana. Turnball oli FA Cupin paras maalintekijä 22 maalilla ja ratkaisi loppuottelussa voiton Unitedille. FA Cupin loppuottelussa seura voitti Bristol Cityn 1–0. Seuraavaa ”tuplaa” manchesterilaiset saivat odottaa vain kaksi vuotta, kun United voitti kaudella 1910–1911 liigamestaruuden ja Charity Shieldin toistamiseen. Liigamestaruus tuli pisteen erolla toiseksi sijoittuneeseen Aston Villaan. Sillä välin seura oli muuttanut uudelle stadionille Old Traffordille. Ensimmäinen peli upouudella stadionilla pelattiin 19. helmikuuta 1910 ottelussa Liverpoolia vastaan. Liverpool voitti ottelun 3–4. Kausi 1911–1912 oli Unitedin osalta menestyksetön ja Magnallin lähdettyä pois Unitedista uudeksi manageriksi tuli John Bentley. Seuraavan kymmenen kauden aikana Unitedin tila rappeutui asteittain, kunnes vuonna 1922 se putosi takaisin 2. divisioonaan. Nousu takaisin pääsarjaan toteutui kuitenkin jo melko pian vuonna 1925. Pysyminen liigassa oli kuitenkin joukkueelle vaikeaa ja muutaman kauden rimpuilun jälkeen se putosi jälleen 2. divisioonaan vuonna 1931. Seuraavina kausina seura oli jatkuvassa ”hissiliikkeessä” nousten ja pudoten. Vuonna 1934 United sijoittui huonommin kuin koskaan: 20. sija 2. divisioonassa. Ennen toista maailmansotaa United nousi jälleen liigaan ja takasivat liigapaikan seuraavaksikin kaudeksi sijoittuen 14. kaudella 1938–1939. Toisen maailmansodan aikaan, 11. maaliskuuta 1941 Old Traffordia pommitettiin. Suurin osa rakennuksesta tuhoutui – ainoastaan päätunneli säilyi ehjänä. Kentän ollessa täysin pilalla etsi United korvaavaa kenttää Old Traffordille. Manchester City antoi Maine Roadin Unitedin käyttöön korvausta vastaan. Sodan päätyttyä Manchester United alkoi täysin uudistaa joukkuettaan, muun muassa hankkimalla skotlantilaisen managerin Matt Busbyn. === Busbyn vuodet (1945–1969) === Vuonna 1945 Manchester United pääsi sopimukseen uuden managerin Matt Busbyn kanssa. Hän otti käyttöönsä ennenkuulumattoman menettelytavan työhönsä, hän sinnikkäästi muovasi omaa joukkuettaan valitsemalla pelaajat ja pitämällä harjoitukset itse. Hänelle tarjottiin myös valmentajan paikkaa Liverpoolissa, mutta Busby valitsi Unitedin. Busbyn ensimmäinen hankinta ei ollut pelaaja, vaan apulaisvalmentaja Jimmy Murphy. Busbyn pesti lähti hyvin käyntiin ja kolmantena valmennus kautenaan vuonna 1948 United voitti FA Cupin, kiitos paikallisen trion Stan Pearsonin, Jack Rowleyn ja Charlie Mittenin. Charlie Mitten lensi cup-voiton jälkeen Kolumbiaan etsimään parempaa palkkaa maksavaa seuraa, mutta muut Unitedin vanhat kasvot jäivät voittamaan seuralle pitkään kaivattua pääsarjamestaruutta vuonna 1952. Mestaruusvuoden jälkeen joukkue alkoi hajota ja Busby alkoi nuorentaa joukkuetta rajusti – omista kasvateista uudelleen rakennettuun joukkueeseen kuuluivat muun muassa Roger Byrne, Bill Foulkes, Mark Jones ja Dennis Viollet. Ensimmäisellä kaudella Busby ajoi nuoria sisään ja sijoitus oli liigassa kahdeksas. Vuonna 1956 United voitti historiansa neljännen liigamestaruuden, joukkueen keski-iän ollessa vain 22 vuotta. Yksi huippulupaus joukkueessa oli laituri Duncan Edwards. Hän teki debyyttinsä joukkueessa 16-vuotiaana vuonna 1953. Hänen sanottiin pystyvän pelaamaan kentällä mitä tahansa pelipaikkaa, häntä pidetäänkin seuran historian yhtenä parhaimpana pelaajana. Busby Babesiksi () kutsuttu joukkue jatkoi voittokulkuaan voittaen seuraavallakin kaudella liigamestaruuden. FA Cupin loppuottelussa se kuitenkin hävisi Aston Villalle numeroin 2–1. Manchester Unitedista tuli ensimmäinen englantilaisjoukkue, joka kilpaili Euroopan cupissa. Kaudella 1956–1957 Eurooppa cupissa United ylsi välieriin saakka, jossa tuleva mestari Real Madrid oli parempi yhteismaalein 5–3. Aiemmin samassa cupissa manchesterilaiset olivat ottaneet historiansa suurimaalisimman voiton europeleissä, kun Belgian mestari Anderlecht kukistui peräti 10–0. thumb|left|Muistomerkki Old Traffordilla Münchenin lento-onnettomuudessa kuolleiden muistoksi. Seuraavalla kaudella United lähti Euroopan cupiin suurin odotuksin. 6. helmikuuta 1958 Unitedin joukkue oli palaamassa voitokkaalta vieraspelimatkalta Jugoslaviasta. Välieriin selvinneet englantilaiset olivat voittaneet Belgradin punaisen tähden yhteismaalein 5–4. Münchenin vanhalta Riem-lentokentältä nousua yrittänyt lentokone murskaantui ja koneen 43 matkustajasta 23 sai surmansa. Manchester Unitedin kahdeksan pelaaja kuoli onnettomuudessa – Geoff Bent, Roger Byrne, Eddie Colman, Duncan Edwards, Mark Jones, David Pegg, Tommy Taylor ja Liam ”Billy” Whelan. Seuran organisaatiosta kuoli myös kolme muuta työntekijää – Walter Crickmer, Bert Whalley ja Tom Curry. Maalivahti Harry Gregg piti onnettomuuden jälkeen järjestystä yllä ja luuli koneen räjähtävän hetkenä minä hyvänsä. Gregg kahmaisi mukaansa Bobby Charltonin (joka oli tehnyt debyyttinsä 18 kuukautta aiemmin) ja Dennis Violletin ja vei heidät ulos koneesta turvaan. Seitsemän pelaajaa kuoli heti koneessa ja kahdeksas Duncan Edwards kuoli vammoihinsa sairaalassa myöhemmin. Oikea laituri Johnny Berry selvisi hengissä, mutta joutui lopettamaan peliuransa vammojen vakavuuden vuoksi. Matt Busby loukkaantui onnettomuudessa todella vakavasti, eikä eloonjäämistä pidetty kovin todennäköisenä. Busby jäi kuitenkin henkiin ja pääsi sairaalasta kahden kuukauden päästä. Busby ajatteli jo lopettavansa uransa jalkapallon parissa, mutta päätti sitten rakentaa joukkueen uudelleen. Hän hankki Denis Law'n ja Pat Crerandin 1960-luvun alussa. Nuorissakin tuli uusi sukupolvi, jonka kirkkain tähti oli belfastilainen George Best. Vuonna 1963 Manchester United juhli FA Cupin mestaruutta ja sijoittui sijalle 19 liigassa. FA Cupin menestys siivitti Unitedia seuraavalla kaudella liigassa ja se sijoittui hienosti toiseksi. Busby oli onnistunut joukkueen uudelleen rakentamisessa täydellisesti ja vuosina 1965 ja 1967 se juhli liigamestaruutta. Vuonna 1968 kymmenen vuotta Münchenin tragedian jälkeen United voitti Euroopan cupin. Vuosien 1964 ja 1968 välillä kolme Unitedin pelaajaa voitti Kultaisen pallon – Bobby Charlton, Denis Law ja George Best. Busby lopetti managerin tehtävät Unitedissa vuonna 1969. === 1969–1986 === Wilf McGuinness korvasi Busbyn tehtävässään. Ensimmäinen kausi (1969–1970) joukkueen peräsimessä oli pettymys, Unitedin sijoittuessa liigassa vasta kahdeksanneksi. McGuinness palasi seuraavaksi kaudeksi reservijoukkueen valmentajaksi ja Busby otti managerin paikan puoleksi vuodeksi. Fanit uskoivat Busbyn tuovan joukkueelle tuttua menestystä, mutta kauden loppusijoitus kahdeksas oli pettymys. Kesällä 1971 skotti jätti managerin tehtävät lopullisesti, mutta jäi silti töihin seuran johtoportaaseen. Samaan aikaan United menetti kaksi kovaa pelimiestään Nobby Stilesin ja Pat Crerandin. Busbyn lähdön jälkeen seura yritti tavoitella uudeksi managerikseen Celticin Euroopan cupin voittoon valmentanutta Jock Steinia. Stein oli jo hyväksynyt suullisen sopimuksen, mutta sopimus kariutui viime hetkellä, ja uudeksi manageriksi tuli Frank Farrell. Farrellinkaan alaisuudessa korjausta ei tapahtunut, ja liigasijoitus oli jälleen kahdeksas. Fa Cupissa United putosi kuudennella kierroksella, kun Stoke City voitti ottelun, ja liigacupissa Stoke City osoittautui kovaksi vastukseksi ja pudotti ManU:n neljännellä kierroksella. Farrell toimi tehtävässään puolitoista vuotta, ja vuoden 1972 lopussa hänet korvasi Tommy Docherty. Lempinimellä ”The Doc” tunnettu Docherty oli fanien ja median suosiossa, ja hän pelasti Unitedin putoamiselta sillä kaudella. Pelätty putoaminen 2. divisioonaan tapahtui vuonna 1974, ja Unitedin kultainen pallotrio jätti joukkueen. Kolmikkoa palkattiin korvaamaan Lou Macari, Stuart Houston ja Brian Greenhoff, jotka eivät kuitenkaan koskaan nousseet seurassa edeltäjiensä arvoon. Manchester United vietti 2. divisioonassa vain yhden kauden ja nousi takaisin liigaan. Docherty alkoi rakentaa joukkuetta ja seuraavan kauden lopussa seuran paidassa debytoi muun muassa Tranmere Roversista hankittu Steve Coppell. Liigacupissa joukkue ylsi semifinaaleihin asti ja FA Cupissa tie katkesi jo 3. kierroksella. Kaudella 1975–1976 ManU sijoittui hienosti kolmanneksi ja oli jälleen ottanut paikkansa liigan kärkisijoilla. United pääsi myös vuoden 1976 FA Cupin loppuotteluun, jossa vastaan asettui ennakolta heikompi 2. divisioonan Southampton. Kokemus ratkaisi ja Southampton pystyi Wembleylla yllättämään manchesterilaiset lukemin 1–0. Seuraavana vuonna he pääsivät jälleen cupin loppuotteluun, jossa kukistui Liverpool numeroin 2–1. Muutaman viikon päästä Docherty erotettiin, kun selvisi että hänellä oli suhde seuran fysioterapeutin vaimon kanssa. Dave Sexton nimitettiin uudeksi manageriksi kesällä 1977. Sextonin myötä Unitedin peli muuttui puolustavammaksi, mikä ei ollut Busbyn ja Dochertyn hyökkäävämpään peliin tottuneiden kannattajien mieleen. Sextonin ajan tärkeimmät hankinnat olivat Joe Jordan, Gordon McQueen, Gary Bailey ja Ray Wilkins. Puolustavammalla Unitedilla oli vaikeuksia nousta liigassa keskikastia ylemmäksi, ollen vain kerran kahden parhaan joukossa. FA Cupin loppuottelussa vuonna 1979 Arsenal voitti manchesterilaiset ja juuri menestymättömyyden vuoksi Sexton sai potkut vuonna 1981, vaikka United olikin voittanut seitsemän edellistä ottelua. Ron Atkinson palkattiin uudeksi manageriksi kesäkuussa. Ennen Unitediin tuloaan hän oli valmentanut muun muassa West Bromwich Albionia. Atkisonin aikana United voitti FA Cupin kahdesti kolmen vuoden aikana (1983 ja 1985) ja Charity Shieldin vuonna 1983. Atkisonin ManU-uran alussa seura käytti runsaasti puntia uusien pelaajien hankintaan. Uusina miehinä joukkueeseen hankittiin muun muassa Frank Stapleton, John Gidman ja Bryan Robson, josta tuli Britannian kallein pelaaja kun United maksoi hänestä 1,5 miljoonalla puntaa. Liverpoolin hallitsemalla 1980-luvulla ManU ei pystynyt pitkään kaivattuun liigamestaruuteen, vaikka Atkinson pystyi johdattamaan joukkueen säännöllisesti neljän parhaan joukkoon. Kausi 1986–1987 alkoi surkeasti ja United oli sarjan viimeisellä sijalla. Atkison erotettiin lokakuussa 1986. === Alex Fergusonin ajanjakso === ==== Ennen triplaa (1986–1998) ==== Uudeksi manageriksi tuli skotlantilainen Alex Ferguson Aberdeen FC:stä. Skotlannissa Ferguson oli johdattanut Aberdeenin suureen menestykseen ja fanit uskoivatkin hänen olevan oikea mies ”punaisten paholaisten” managerin pallille. Hän valmensi joukkueen avauskaudella sijalle 11. Seuraavalla kaudella (1987–1988) United ylsi liigassa toiseksi, häviten 9 pistettä voittaneelle Liverpoolille. Brian McClairista tuli ensimmäinen ManU- pelaaja sitten George Bestin, joka onnistui tekemään 20 maalia kaudessa. Kahden seuraavan kauden aikana United oli pienoisissa vaikeuksissa ja Ferguson ei vastannut kannattajien odotuksia. Lähellä potkuja käynyt Ferguson johdatti Unitedin hänen aikansa ensimmäiseen pokaaliin, kun seura juhli FA Cupin voittoa vuonna 1990. Kaudella 1990–1991 United voitti Cup-voittajien cupin, kaatamalla finaalissa Espanjan suurseuran Barcelonan. Seuraavalla kaudella huonon loppukauden takia Unitedin kilpailija Leeds vei mestaruuden. Kuitenkin vuonna 1991 Lontoon pörssissä ManU oli 47 miljoonan punnan arvoinen. Eric Cantonan hankinta seuraan marraskuussa 1992 oli ratkaiseva kipinä mestaruustoiveisiin, koska hänen taitonsa sekoitettuna Gary Pallisteriin, Denis Irwiniin, Paul Inceen ja Ryan Giggsiin tuotti kaudella 1992–1993 pitkään kaivatun liigamestaruuden. Edellisestä mestaruudesta oli jo 26 vuotta. Kaudella 1993–1994 United voitti tuplamestaruuden (liiga ja FA Cup). Tärkeässä osassa mestaruudessa oli Nottingham Forestista hankittu Roy Keane. 20. tammikuuta 1994 seuran puheenjohtajana silloin toiminut Matt Busby kuoli. Cantona kohautti jalkapallomaailmaa kaudella 1994–1995 vierasottelussa Crystal Palaceaa vastaan. Hän sai ottelussa punaisen kortin ja kävellessään pois kentältä potkaisi kung fu -tyylisellä potkulla hänelle katsomosta huudellutta kotijoukkueen kannattajaa Matthew Simmonsia rintakehään. Ranskalainen sai tempustaan seitsemän kuukauden pelikiellon ja 120 tuntia yhdyskuntapalvelua. ManU jäi liigassa toiseksi häviten pisteellä, voittaneelle Blackburn Roversille. FA Cupissakin seura jäi toiseksi, Evertonin vietyä 1–0 voitto loppuottelussa. Ferguson ilmoitti myyvänsä joitain avainpelaajiaan ja korvaavan heidät omilla junioreillaan, joihin kuului muun muassa David Beckham, Gary Neville, Phil Neville ja Paul Scholes. Uudet pelaajat pääsivät myös nopeasti pelaamaan nuorten maaotteluita Englannin paidassa. Kaudella 1995–1996 United juhli jälleen ”tuplaa”. Kaudella 1996–1997 ManU voitti jälleen mestaruuden ja Eric Cantona ilmoitti lopettavansa pelaajauransa, ollen vasta 30-vuotias. Seuraavan kauden joukkue aloitti jälleen hyvin, mutta lopulta kauden tuplamestari Arsenal kiri ohi. ==== Tripla (1998–1999) ==== Manchester Unitedille kausi 1998–1999 on sen historian menestyksekkäin, sen voittaessa ensimmäisenä ja ainoana englantilaisjoukkueena triplamestaruuden – voittamalla Valioliigan, FA Cupin ja mestarien liigan. Todella jännittävällä liigakaudella United voitti pisteen erolla toiseksi tulleen Arsenalin. Viimeisellä kierroksella ManU voitti Tottenhamin numeroin 2–1. Alex Ferguson on sanonut liigan voittamisen vaikeimmaksi. FA Cupin loppuottelussa United voitti Newcastlen Teddy Sheringhamin ja Scholesin maaleilla 2–0. Mestarien liigan loppuottelussa taas englantilaiset olivat Bayern Munchenia vastaan lisäajalle mentäessä 1–0 tappiolla, mutta nousi dramaattisten vaiheiden jälkeen 2-1 voittoon lisäajalla Sheringhamin ja Solskjærin osumilla. Myöhemmin Ferguson lyötiin ritariksi, tekemästään työstä jalkapalloilun hyväksi. ==== Triplan jälkeen (1999–2013) ==== Manchester United voitti liigan vuosina 2000 ja 2001. Vuonna 2000 Unitedista tuli yksi 14 jäsenestä Euroopan johtavien jalkapalloseurojen yhteenliittymässä G-14:ssä. Puolustavammalla taktiikalla Ferguson yritti piestä joukkueen Euroopan huipulle, se ei onnistunut ja kaudella 2001–2002 sijoitus liigassa oli kolmas. Seuraavalla kaudella United voitti jälleen mestaruuden ja teki heinäkuussa 2002 Englannin uuden siirtoennätyksen, hankkimalla Rio Ferdinandin Leedsista 29:llä miljoonalla punnalla. Vuonna 2004 ManU juhli FA Cupin voittoa, kun finaalissa kaatui Millwall. Välierissä manchesterilaiset voittivat koko kauden liigaa täydellisesti hallinneen Arsenalin. 270px|right|thumb|Ruud van Nistelrooy on ManUn historian 11. paras maalintekijä 150 maalilla. Kausi 2004–2005 oli luonteeltaan epäonnistunut maalienteon suhteen, Ruud van Nistelrooyn loukkaannuttua. United sijoittui kolmanneksi liigassa. Kauden päätteeksi uudeksi omistajaksi tuli yhdysvaltalainen Malcolm Glazer, joka osti osake- enemmistön seurasta. Chelsean hallitsemalla kaudella 2005–2006 ManU sijoittui toiseksi. Keskikentän sielu ja yhteensä 458 ottelua joukkueessa pelannut Roy Keane siirtyi Celticiin. Mestarien liigassakin joukkue jäi lohkovaiheessa viimeiseksi. Kauden aikana useita avainpelaajia oli loukkaantuneena – Gabriel Heinze, Alan Smith, Ryan Giggs ja Paul Scholes. United voitti kuitenkin Liigacupin toisen kerran historiansa aikana. Nistelrooy jätti joukkueen kauden päätteeksi riitaannuttuaan Fergusonin kanssa ja siirtyi Real Madridiin. Kauteen 2006–2007 United lähti taas hyökkäysvoittoisempaan peliin. Se oli myynyt maalitykki van Nistelrooyn ja seura oli hankkinut ainoastaan kaksi pelaajaa kesällä: maalivahti Tomasz Kuszczakin West Bromwich Albionista, josta tämä oli ollut jo edelliskaudella lainassa, ja Tottenham Hotspurissa loistavan kauden pelanneen keskikenttämies Michael Carrickin. Ennen kautta spekuloitiin olisivatko Wayne Rooney ja Cristiano Ronaldo sopineet edellisen kesän MM- kisoissa syntyneen riitansa ja kuinka se vaikuttaisi parin peliin. Kaksikko oli sopinut riitansa ja kauden avausottelussa Fulhamia vastaan Rooney teki kaksi maalia ja Ronaldo yhden, Unitedin voittaessa 5–1. ManU jatkoi läpi kauden vakuuttavia otteita ja oli jo pitkään tavoittelemassa historiansa toista triplaa. Mestarien liigan puolivälierissä United otti yhden turnauksen historian hienoimmista voitoista, kukistamalla AS Roman kotikentällään peräti 7–1. Välierissä englantilaiset joutuivat kuitenkin tunnustamaan AC Milanin paremmakseen, kun tulevat mestarit veivät finaalipaikan yhteismaalein 3–5. 6\. toukokuuta 2007 ManU varmisti ensimmäisen liigamestaruuden neljään vuoteen, kun toisena ollut Chelsea jäi tasapeliin ottelussa Arsenalia vastaan. FA Cupissa Manchester United selvisi loppuotteluun Chelseaa vastaan. Chelsea voitti Didier Drogban jatkoaikamaalilla 1–0. Kesällä 2007 United hankki riveihinsä uusia pelimiehiä isolla rahalla. Owen Hargreaves tuli Bayern Münchenistä 17 miljoonalla punnalla (25 milj. €), Anderson FC Portosta ja Nani Sportingista yhteishinnalla 30 miljoonaa puntaa (44 milj. €). United hankki myös suurella kohulla Carlos Tévezin. Argentiinalaisen lainasopimus Manchesteriin West Hamista ei sujunut suunnitelmien mukaan, mutta lopulta siirrosta päästiin yhteisymmärrykseen juuri kauden kynnyksellä. Ennen kauden alkua uudet hankinnat näyttivät tuottaneen tulosta, kun seura voitti Chelsean Edwin van der Sarin ansiosta rangaistuspotkukilpailussa 3–0 FA Community Shieldissa. Valioliigakausi 2007–2008 lähti Unitedin osalta heikosti käyntiin, mutta pitkien voittoputkien ansiota United vakiinnutti paikkansa kärkitaistelussa. Joukkueen kauden kirkkaimpana tähtenä loisti Cristiano Ronaldo, joka teki huikeat 31 liigamaalia, voittaen valioliigan maalikuninkuuden. ManU vei lopulta liigamestaruuden kahden pisteen erolla Chelseaan. Manu ja Chelsea kohtasivat vielä Mestarien liigan ensimmäisessä englantilaisfinaalissa, joka muotoutui erittäin jännittäväksi kamppailuksi. Lopulta ManU voitti seitsemänsillä vedoilla 6–5 rangaistuspotkukilpailussa ja voitti täten myös Mestarien liigan. ManU uusi mestaruutensa jälleen seuraavalla kaudella ja pääsi Mestarien liigassa finaaliin asti, jossa FC Barcelona kuitenkin osoittautui paremmaksi 2–0-lukemin. Kesällä 2009 ManU myi suurimman tähtensä Cristiano Ronaldon Real Madridiin maailmanennätyshintaan 93,1 miljoonaa euroa (80 milj. puntaa). Seuraavalla kaudella uudeksi tähdeksi nousi Wayne Rooney, joka iski 26 liigamaalia ja oli tehokas myös Euroopan kentillä. Lopulta hän kuitenkin loukkaantui maaliskuun loppupuolella Mestarien liigan ottelussa Bayern Müncheniä vastaan ja ManU menetti otteensa niin Valioliigassa kuin Mestarien liigassakin, kun uusia maalintekijöitä ei löytynyt. Ainoaksi kannuksi kaudesta jäi liigacupin voitto. ManU voitti liigamestaruuden kaudella 2011, mutta hävisi tiukan mestaruustaiston kaudella 2011-2012 paikallisvastustajalleen Manchester Citylle. ManU onnistui kuitenkin voittamaan liigan jälleen kaudella 2012-2013. Sir Alex Ferguson jätti seuran kauden päätteeksi. === Fergusonin jälkeen (2013–) === Alex Fergusonin jälkeen kaudelle 2013–2014 seuran manageriksi tuli David Moyes. Heikon menestyksen seurauksena hän sai huhtikuun 2014 lopulla potkut. ManU sijoittui Valioliigassa seitsemänneksi; edellisen kerran se oli jäänyt pääsarjassa kolmen parhaan ulkopuolelle kaudella 1990–1991. Kaudeksi 2014–2015 seuran manageriksi tuli hollantilainen Louis van Gaal. == Saavutukset == * Englannin- mestaruus (20): 1908, 1911, 1952, 1956, 1957, 1965, 1967, 1993, 1994, 1996, 1997, 1999, 2000, 2001, 2003, 2007, 2008, 2009, 2011, 2013 * FA Cupin voitto (13): 1909, 1948, 1963, 1977, 1983, 1985, 1990, 1994, 1996, 1999, 2004, 2016, 2024 * Liigacupin voitto (6): 1992, 2006, 2009, 2010, 2017, 2023 * FA Community Shieldin ja Charity Shieldin voitto (21): 1908, 1911, 1952, 1956, 1957, 1965, 1967, 1977, 1983, 1990, 1993, 1994, 1996, 1997, 2003, 2007, 2008, 2010, 2011, 2013, 2016 * Euroopan cupin (nyk. Mestarien liiga) voitto (3): 1968, 1999, 2008 * Eurooppa-liigan voitto: 2017 * Cup-voittajien cupin voitto: 1991 * UEFA Super Cupin voitto: 1991 * Intercontinental Cupin voitto: 1999 * Seurajoukkueiden maailmanmestaruus: 2008 == Pelaajat == ===Edustusjoukkue=== ====Lainalla olevat pelaajat==== Päivitetty 22. tammikuuta 2024.Man Utd First Team Squad & Player Profiles Manchester United. Viitattu 14.1.2024. Numero Pelaaja Pelipaikka Joukkue Päättymispäivä 33 Brandon Williams P Ipswich Town 31. toukokuuta 2024 42 Álvaro Fernández P SL Benfica 30. kesäkuuta 2024 34 Donny van de Beek KK Eintracht Frankfurt 30. kesäkuuta 2024 46 Hannibal Mejbri KK Sevilla 30. kesäkuuta 2024 25 Jadon Sancho H Borussia Dortmund 30. kesäkuuta 2024 – Mason Greenwood H Getafe 30. kesäkuuta 2024 === Entisiä pelaajia === Ennen 1930-lukua: * Harry Stafford (1896–1903) * Billy Meredith (1906–1921) * Sandy Turnbull (1906–1915) * Lal Hilditch (1916–1932) * John Silcock (1917–1934) * Joe Spence (1919–1933) * Frank Barson (1922–1928) * Jack Wilson (1928–1932) 1930-luku: * Charlie Mitten (1936–1952) * Johnny Carey (1936–1953) * Stan Pearson (1937–1954) * Jack Rowley (1937–1955) * Allenby Chilton (1938–1955) * John Aston, Sr. (1939–1954) 1940-luku: * Henry Cockburn (1943–1954) * Roger Byrne (1949–1958) 1950-luku: * Dennis Viollet (1950–1962) * Bill Foulkes (1951–1970) * Duncan Edwards (1952–1958) * Bobby Charlton (1953–1973) * Tommy Taylor (1953–1958) * Shay Brennan (1957–1970) * Nobby Stiles (1959–1971) 1960-luku: * Tony Dunne (1960–1973) * David Herd (1961–1968) * Denis Law (1962–1973) * David Sadler (1962–1973) * Pat Crerand (1963–1971) * George Best (1963–1974) * John Connelly (1964–1966) * Alex Stepney (1966–1979) 1970-luku: * Sammy McIlroy (1971–1982) * Martin Buchan (1972–1983) * Lou Macari (1973–1984) * Arthur Albiston (1974–1988) * Steve Coppell (1975–1983) * Gary Bailey (1978–1987) * Gordon McQueen (1978–1985) * Ray Wilkins (1979–1984) 1980-luku: * Mark Hughes (1980–1986, 1988–1995) * Norman Whiteside (1981–1989) * Bryan Robson (1981–1994) * Gordon Strachan (1984–1989) * Brian McClair (1987–1998) * Steve Bruce (1987–1996) * Gary Pallister (1989–1998) * Paul Ince (1989–1995) 1990-luku: * Ryan Giggs (1990–2014) * Denis Irwin (1990–2002) * Peter Schmeichel (1991–1999) * Gary Neville (1992–2011) * Nicky Butt (1993–2004) * Paul Scholes (1993–2011, 2012–2013) * David Beckham (1993–2003) * Éric Cantona (1992–1997) * Roy Keane (1993–2005) * Phil Neville (1994–2005) * Andy Cole (1995–2001) * Ole Gunnar Solskjær (1996–2007) * Wes Brown (1996–2011) * Dwight Yorke (1998–2002) * Mikael Silvestre (1999–2008) * John O’Shea (1999–2011) 2000-luku: * Fabien Barthez (2000–2004) * Ruud van Nistelrooy (2001–2006) * Rio Ferdinand (2002–2014) * Cristiano Ronaldo (2003–2009) * Wayne Rooney (2004–2017) * Edwin van der Sar (2005–2011) * Park Ji-seong (2005–2012) * Patrice Evra (2006–2014) * Nemanja Vidić (2006–2014) * Anderson (2007–2015) * Nani (2007–2015) * Dimităr Berbatov (2008–2012) * Danny Welbeck (2008–2014) * Carlos Tévez (2009–2013) 2010-luku: * Chris Smalling (2010–2020) * Ashley Young (2011–2020) * Shinji Kagawa (2012–2014) * Robin van Persie (2012–2015) * Adnan Januzaj (2013–2017) * Ángel Di María (2014–2015) * Daley Blind (2014–2018) * Ander Herrera (2014–2019) * Juan Mata (2014–2022) * Memphis Depay (2015–2017) * Henrikh Mkhitarjan (2016–2018) * Paul Pogba (2011–2012, 2016–2022) * Nemanja Matić (2017–2022) * Fred (2018–2023) === Eniten otteluita === Seuraa edelleen edustavat pelaajat lihavoitu. Suluissa merkitty numero tarkoittaa, kuinka monta kertaa kyseinen pelaaja on tullut vaihdosta kentälle. Nimi Vuodet Liiga FA Cup Liigacup Eurooppa Muut Yhteensä 1 Ryan Giggs 1991–2014 2 Bobby Charlton 1956–1973 3 Paul Scholes 1994–2011 2012–2013 4 Bill Foulkes 1952–1970 5 Gary Neville 1992–2011 6 Alex Stepney 1966–1978 7 Tony Dunne 1960–1973 8 Denis Irwin 1990–2002 9 Joe Spence 1919–1933 Arthur Albiston 1974–1988 === Eniten maaleja === Nimi Vuodet Liiga FA Cup Liigacup Eurooppa Muut Yhteensä 1 Wayne Rooney 2004–2017 2 Bobby Charlton 1956–1973 3 Denis Law 1962–1973 4 Jack Rowley 1937–1955 5 Dennis Viollet 1952–1962 George Best 1963–1974 7 Joe Spence 1919–1933 Ryan Giggs 1991–2014 9 Mark Hughes 1983–1986 1988–1995 10 Paul Scholes 1994–2011 2012–2013 ===Kapteenit=== Vuodet Nimi Huom. 1878–1896 Tuntematon 1896–1903 Harry Stafford Newton Heathin kapteeni ja ensimmäinen Manchester Unitedin kapteeni 1904–1907 Jack Peddie 1907–1913 Charlie Roberts 1913–1919 George Stacey 1919–1922 George Hunter 1922–1928 Frank Barson 1928–1932 Jack Wilson 1932–1936 Hugh McLenahan 1936–1939 Jimmy Brown 1946–1953 Johnny Carey Ensimmäinen kapteeni, joka ei ollut brittiläinen 1953–1955 Allenby Chilton 1953–1958 Roger Byrne Kuoli vuonna 1958 Munchenin onnettomuudessa 1958–1966 Bill Foulkes 1966–1973 Bobby Charlton 1973–1979 Martin Buchan 1979–1982 Sammy McIlroy 1982–1994 Bryan Robson Pisimmän ajan kapteenina toiminut Unitedin historiassa 1991–1996 Steve Bruce 1996–1997 Eric Cantona Ensimmäinen kapteeni, joka ei ole kotoisin Britteinsaarilta 1997–2005 Roy Keane Menestynein kapteeni Unitedissa 2005–2010 Gary Neville Ensimmäinen kapteeni sitten Roger Byrnen, joka on kotoisin Suur-Manchesterin alueelta 2010–2014 Nemanja Vidić 2014–2017 Wayne Rooney 2017–2018 Michael Carrick 2018–2019 Antonio Valencia Ensimmäinen kapteeni Euroopan ulkopuolelta 2019–2020 Ashley Young 2020–2023 Harry Maguire 2023– Bruno Fernandes ==Siirtohistoria== :Päivitetty 14. tammikuuta 2024. ===2020-luku=== Kausi Ostot Myynnit Ostot/Myynnit +- Arvokkain hankinta Siirtosumma Arvokkain myynti Siirtosumma 2023–2024 202,3M € 55,34M € -146,96M € Rasmus Højlund 73,9M € Dean Henderson 17,5M € 2022–2023 243,28M € 23,65M € -219,63M € Antony 95,0M € James Garner 10,4M € 2021–2022 142,0M € 31,1M € -110,9M € Jadon Sancho 85,0M € Daniel James 29,1M € 2020–2021 83,8M € 19,5M € -64,3M € Donny van de Beek 39,0M € Chris Smalling 15,0M € Yht. 671,38M € 129,59M € -541,79M € ===2010-luku=== Kausi Ostot Myynnit Ostot/Myynnit +- Arvokkain hankinta Siirtosumma Arvokkain myynti Siirtosumma 2019–2020 236,8M € 81,18M € -155,62M € Harry Maguire 87,0M € Romelu Lukaku 74,0M € 2018–2019 82,7M € 30,55M € -52,15M € Fred 59,0M € Daley Blind 16,0M € 2017–2018 198,4M € 45,5M € -152,9M € Romelu Lukaku 84,7M € Henrikh Mkhitarjan 34,0M € 2016–2017 185,0M € 47,25M € -137,75M € Paul Pogba 105,0M € Morgan Schneiderlin 23,0M € 2015–2016 156,0M € 100,67M € -55,33M € Anthony Martial 60,0M € Ángel Di María 63,0M € 2014–2015 195,35M € 46,7M € -148,65M € Ángel Di María 75,0M € Danny Welbeck 20,0M € 2013–2014 77,13M € 1,8M € -75,33M € Juan Mata 44,73M € Wilfried Zaha 1,8M € (laina) 2012–2013 76,45M € 9,65M € -66,8M € Robin van Persie 30,7M € Dimităr Berbatov 5,0M € 2011–2012 62,3M € 12,9M € -49,4M € David de Gea 25,0M € John O’Shea 4,5M € 2010–2011 29,3M € 16,97M € -12,33M € Bebé 8,8M € Zoran Tošić 9,5M € Yht. 1299,43M € 393,17M € -906,26M € ===2000-luku=== Kausi Ostot Myynnit Ostot/Myynnit +- Arvokkain hankinta Siirtosumma Arvokkain myynti Siirtosumma 2009–2010 27,3M € 104,47 € +77,17M € Antonio Valencia 18,8M € Cristiano Ronaldo 94,0M € 2008–2009 45,25M € 7,45M € -37,8M € Dimităr Berbatov 38,0M € Gerard Piqué 5,0M € 2007–2008 106,5M € 46,6M € -59,9M € Anderson 31,5M € Gabriel Heinze 12,0M € 2006–2007 27,2M € 18,0M € -9,2M € Michael Carrick 27,2M € Ruud van Nistelrooy 15,0M € 2005–2006 31,8M € 7,9M € -23,9M € Nemanja Vidić 10,5M € Phil Neville 5,3M € 2004–2005 61,25M € 9,57M € -51,68M € Wayne Rooney 37,0M € Nicky Butt 3,75M € 2003–2004 56,53M € 59,3M € +2,77M € Cristiano Ronaldo 19,0M € David Beckham 37,5M € 2002–2003 48,53M € 3,5M € -45,03M € Rio Ferdinand 46,0M € Dwight Yorke 3,5M € 2001–2002 85,85M € 43,6M € -42,25M € Juan Sebastián Verón 42,6M € Jaap Stam 25,75M € 2000–2001 11,7M € 9,88M € -1,8M € Fabien Barthez 11,7M € Danny Higginbotham 3,0M € Yht. 501,91M € 310,27M € -191,64M € ===1990-luku=== Kausi Ostot Myynnit Ostot/Myynnit +- Arvokkain hankinta Siirtosumma Arvokkain myynti Siirtosumma 1999–2000 7,95M € 0,35M € -7,6M € Mikaël Silvestre 5,7M € Erik Nevland 0,35M € 1998–1999 44,75M € 3,75M € -41,0M € Dwight Yorke 19,25M € Gary Pallister 2,8M € 1997–1998 13,55M € 4,42M € -9,13M € Henning Berg 7,5M € Karel Poborsky 2,8M € 1996–1997 11,23M € 7,99M € -3,24M € Karel Poborsky 4,0M € Lee Sharpe 6,75M € 1995–1996 0,575M € 19,99M € +19,415M € Tony Coton 0,575M € Paul Ince 10,5M € 1994–1995 11,82M € 5,52M € -6,3M € Andy Cole 9,6M € Dion Dublin 3,0M € 1993–1994 8,5M € 0,968M € -7,532M € Roy Keane 8,5M € Darren Ferguson 0,375M € 1992–1993 3,53M € 2,22M € -1,31M € Eric Cantona 1,8M € Mark Robins 1,0M € 1991–1992 4,18M € 0,058M € -4,122M € Paul Parker 2,43M € Deiniol Graham 0,058M € 1990–1991 0,88M € 0,236M € -0,644M € Denis Irwin 0,7M € Andy Rammell 0,121M € Yht. 106,965M € 45,502M € -61,463M € ==Pelaajien siirtoennätykset== :Tilanne 1. joulukuuta 2023. === Kalleimmat ostot === {| style="width: 100px;" Siirtosumma 105,0M € 95,0M € 87,0M € 85,0M € 84,7M € 75,0M € 75,0M € 70,7M € 65,0M € 64,2M € === Kalleimmat myynnit === {| style="width: 100px;" Siirtosumma 94.0M € 74.0M € 63.0M € 37.5M € 34.0M € 29.1M € 25.8M € 23.0M € 21.5M € 20.0M € == Managerit == Nimi Vuodet A. H. Albut 1892–1900 James West 1900–1903 J. Ernest Mangnall 1903–1912 John Bentley 1912–1914 Jack Robson 1914–1922 John Chapman 1921–1927 Lal Hilditch 1926–1927 Herbert Bamlett 1927–1931 Walter Crickmer 1931–1932 Scott Duncan 1932–1937 Walter Crickmer 1937–1945 Sir Matt Busby 1945–1969 Wilf McGuinness 1969–1970 Sir Matt Busby 1970–1971 Frank O'Farrell 1971–1972 Tommy Docherty 1972–1977 Dave Sexton 1977–1981 Ron Atkinson 1981–1986 Sir Alex Ferguson 1986–2013 David Moyes 2013–2014 Ryan Giggs 2014 Louis van Gaal 2014–2016 José Mourinho 2016–2018 Ole Gunnar Solskjær 2018–2021 Michael Carrick 2021 Ralf Rangnick 2021 Erik ten Hag 2021–2024 Ruud van Nistelrooy 2024 Rúben Amorim 2024– == Lähteet == *Paitsio.com Vuodesta vuoteen ===Viitteet=== == Kirjallisuutta == * == Aiheesta muualla == * Seuran virallinen sivusto. * Manchester Evening Newsin United-sivusto. * Suomen virallisen kannattajayhdistyksen sivusto. * Luokka:Seulonnan keskeiset artikkelit